Crni bor
Crni bor (lat. Pinus nigra) jest drvenasta biljka iz porodice Pinaceae. Crni bor naseljava mnoga područja Evrope, Male Azije i Atlaskog gorja u sjeverozapadnoj Africi. Uspijeva na visinama od nivoa mora do oko 2000 m. To je četinar sa krunom konusnog oblika. Stablo može biti visoko i do 55 metara, a staro preko 500 godina. Ne podnosi hladovinu i raste na potpuno osunčanim pozicijama (heliofita), ali je izdržljiv na snijegu i mrazu. Prema nekim autorima, kao što je Aljos Farjon (1998) ova vrsta može se podijeliti na pet podvrsta: Pinus nigra subsp. nigra Pinus nigra subsp. dalmatica Pinus nigra subsp. laricio Pinus nigra subsp. pallasiana Pinus nigra subsp. salzmannii Osim toga, u rumunskom okrugu Caras Severin (Nacionalni park Domogled - Valea Cernei) opisana je i podvrsta Pinus nigra subsp. banatica.